النوايه المَتكئه بالانجليزى: nucleus accumbens هيا نوايه تحت القشره و كمان هيا جزء من العقد القاعديه وهى بتلعب دور مهم فى التحفيز و المكافأه و الادمان. وهيا مكون أساسى فى الجسم المخطط. بتعتبر النوايه المتكئه بمثابة الواجهه العصبيه بين الدافع والفعل ، و بتلعب دور رئيسى فى التغذيه و الجنس و المكافأه، السلوكيات المتعلقه بالإجهاد ، و السلوكيات المتعلقه بالإداره الذاتيه للمخدرات ، إلخ. ،التعرض المزمن لفئات كتيره من الادويه المخدره بيؤدى لتعطيل اللدونه فى المنطقه دى ، ودا بيسمح للاشارات المرتبطه بالمخدرات بإنها تولد دافع مرضى للسعى ورا المخدرات. الوظيفه المشهوره أكتر للنوايه المتكئه هيا دورها فى "دايرة المكافأه" فى الدماغ. النوايه عباره عن بنيه صغيره جدًا نسبيًا فى الدماغ ولكن ليها مجموعه متنوعه من الوظايف،وبتتراوح وظايفها من التحكم فى مركز الثواب والعقاب فى الدماغ للعب دور مهم في مشاكل نفسيه متعدده زى الادمان والاكتئاب. يعتمد عملها بشكل أساسى على اثنين من الناقلات العصبيه الاساسية: الدوبامين ، و اللى هوا بيعزز الرغبه ، والسيروتونين ، اللى الاحساس بتشمل الشبع. دوبامين النوايه المتكئه بيلعب دور معروف فى مكونات معينه من عمليات المكافأه ، زى الدافع التحفيزى.